Anadi ad d-yeglu s unerni n ttawilat n teywalt i ssexdamen yiminigen i wakken ad qqimen deg unermes akked twaculin-nsen. Seg yiznan i d-yettwabedren seg yimi ɣer umeẓẓuɣ, ɛeddi-d ɣef tebratin, tikasiḍin n umeslaw, Atiligṛam, d melmi kan i d-yewweḍ tilifun d yiẓeḍwa inmettiyen. Tamhezt-agi teskan-d belli ma yella tiknulujiyin timaynutin sehlent anermis, Ur tent-terri ara tmara ad frunt akk uguren n teywalt. Ladɣa iṭabuten i d-yezzin i teywalt n tlawin, Xas akken sselhan ttawilat itiknikanen. Di tmetti taqbaylit n tmurt, zgan ttujerden deg yimbaɛaden-agi. Ladɣa tikwal ttemyarunt s tira akked yirgazen-nsent yettinigen, Ha imi tilawin s timmad-nsent ur sɛint ara ttawil akken ad d-rrent s wawal yelhan, Meḥsub tineggura-ya ugint ad awḍent ɣer tebratin, Yezga ɣef sebba n lexṣaṣ n leqraya. Tban-d daɣen tezrawt belli anerni n ttawilat n teywalt ur yerriz ara akk iṭabuten inmettiyen. Xas akken ifecka atraren am tiliɣri n ufus akked internet sehlen i ubeddel, Ur ttaǧǧan ara adiwenni usrid, yeldi gar yiɛeggalen n twacult. Ladɣa i tlawin.